
AVIZ
asupra propunerii legislative pentru modificarea Legii nr. 248/2005 privind regimul liberei circulaţii a cetăţenilor români în străinătate
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 248/2005 privind regimul liberei circulaţii a cetăţenilor români în străinătate, trimisă cu adresa nr. Pl.X- 340 din 2 mai 2007 şi înregistrată sub nr. 31/547 din 3.05.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins propunerea legislativă în şedinţa din 26 aprilie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  14.05.2007.


Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 1561/20.11.2006 precum şi Punctul de vedere al Guvernului cu nr. 3873 din 18.12.2006 prin care nu susţine adoptarea iniţiativei legislative.
  

În urma dezbaterilor, membrii Comisiei au constatat că prevederile cuprinse în propunerea legislativă au un caracter superfluu din moment ce, potrivit art. 30 din Legea nr. 248/2005, minorii pot părăsi teritoriul ţării pentru a participa la diverse acţiuni însoţiţi de o altă persoană fizică majoră, cu respectarea drepturilor părinţilor – acordul. Prin urmare, este inutilă precizarea categoriilor de persoane – cadrele didactice, antrenorii – simpla calitate de a fi persoană fizică majoră permiţând calitatea de însoţitor.
Faţă de cele constatate, membrii Comisiei au hotărât, cu unanimitate de voturi, avizarea negativă a propunerii legislative. 

În raport de obiectul şi conţinutul său, propunerea legislativă face parte din categoria legilor organice.
                              PREŞEDINTE,                  SECRETAR,
                             Sergiu  Andon                      George Băeşu
Consilier

